C 349/138
ET
Euroopa Liidu Teataja
29.9.2023
3.7.
Tuginedes paketi „Eesmärk 55“ kohaldamisalale, mis hõlmab kõikide sektorite heidet, kehtestatakse komisjoni ettepanekus raskeveokite kohta nn paagist ratasteni metoodika, mida on rakendatud ka kergsõidukite määruses, (15) et määratleda kasvuhoonegaaside heite vähendamise eesmärgid.
Sellist metoodikat nimetatakse ka summutitoru metoodikaks, sest selles võetakse üksnes arvesse sõiduki kasutamise ajal sõidukist eralduvat CO2 heidet, samas kui sõidukite tootmise või kütuse ja energia tootmise käigus tekkivat kasvuhoonegaaside heidet reguleeritakse muude õigusaktidega, näiteks õigusaktidega ELi heitkogustega kauplemise süsteemi kohta.
Taastuvkütuste ja vähese CO2 heitega kütuste panus käesolevas konkreetses õigusaktis seatud eesmärkide täitmiseks jäeti kõrvale, kuna komisjon ei pidanud seda kulutõhusaks ega tulemuslikuks.
4.
Üldised märkused 4.1.
Komitee väljendab heameelt kõnealuse määruse eesmärgi üle kiirendada CO2 heite vähendamist sektoris ja hoogustada sektori struktuurset ümberkujundamist.
Euroopa transpordisektor peab uuendama oma maanteesõidukiparki, võttes jõuseadmete puhul järk-järgult kasutusele uued tehnoloogiad (elekter-/vesinikkütuseelemendid ja vesinik (sise­ põlemismootor)).
Euroopa Liit peaks ära kasutama võimalust saada keskkonnahoidlikus transpordisektoris liidriks.
Areng näitab, et nimetatud tehnoloogiad pakuvad mõistlikku ja kulutõhusat teed tavakasutuseks lühi-, keskmise pikkusega ja (järk-järgult) pikamaavedudel.
4.2.
Komitee märgib, et ettepanek läheb kaugemale praegu Hiinas kavandatud eesmärkidest, kuid jääb maha hiljuti Californias vastu võetud määrusest.
2022. aasta juunis teatas Hiina ettepanekust (4. etapp), mille kohaselt karmistatakse raskeveokisektori kütusekulu norme 2026. aastaks 15 % võrra üldise eesmärgina kõigis sõidukisegmentides, millega asendatakse eelmine, 2019. aastal rakendatud 3. etapp.
USA 2016. aastal vastu võetud 2. etapi normid, mida kohaldatakse perioodil 2018–2027, vähendavad hinnanguliselt CO2 heitkoguseid ja kütusekulu sõiduki liikide lõikes erinevalt, vahemikus 16–30 % võrreldes 2010. aasta lähtetasemega.
Californias, mille heitenorme järgivad tavaliselt teised USA osariigid, võeti hiljuti vastu õigusakt, millega kehtestatakse 2036. aastaks 100 %-liselt heiteta veoautode ja busside müügi eesmärk, lubades kasutada ainult akutoitega elektrisõidukeid ja vesinikkütuseelemendiga elektrisõidukeid.
Lisaks on USA transpordisektori CO2 heite vähendamise riiklikus kavas (16) omistatud lisaroll puhtale elektrienergiale, säästvatele biokütustele / sünteetilistele kütustele ja saastevabale vesinikule transpordisektoris üldiselt ja eelkõige raskeveokite maanteetranspordis.
4.3.
Komitee märgib, et kavandatud määrus ei ole ainus õigusraamistik, millega sektor kokku puutub.
Kuigi terve hulk liikmesriike koos teiste riikidega (sh USA) on juba lubanud 2040. aastaks üle minna 100 %-liselt heiteta raskeveokite müügile, (17) on oodata erinevaid eeskirju kohalikul ja piirkondlikul tasandil (nt sisenemiskeelud).
Kuigi viimaste eesmärk ei ole peamiselt kliimameetmete rakendamine, mõjutavad need muude kui heiteta sõidukite toimimist ja kasumlikkust ning ühtse turu toimimist.
4.4.
Komitee tunnistab regulatiivsete stiimulite tähtsust pakkumispoolse poliitikameetmena, et edendada investeeringuid heiteta sõidukite tehnoloogiasse ja heiteta sõidukite kasutuselevõttu, mis lõppkokkuvõttes koos CO2 heiteta kütustega aitab kaasa raskeveokite pargi CO2 heite kõikehõlmavale vähendamisele.
Komitee leiab siiski, et tähelepanu tuleb pöörata ka nõudluse poolele ja olulistele eeltingimustele, mis muudavad heiteta sõidukite kasutamise logistikaettevõtjate jaoks jätkusuutlikuks võimaluseks.
4.4.1.
Euroopa Autotootjate Ühenduse (ACEA) sõnul nõuaks ettepanek märkimisväärselt suuremat heiteta sõidukite arvu teedel vähemalt kaks aastat varem, kui praegu eeldatakse.
Täpsemalt oleks uue kavandatud eesmärgi puhul nõutav, et vähem kui seitsme aasta jooksul võetaks kasutusele rohkem kui 400 000 heiteta sõidukit ja alates 2030. aastast registreeritaks ligi 100 000 heiteta sõidukit aastas.
See tähendab, et alates 2030. aastast peavad enam kui kolmandik kõigist
(15) (16) (17)
Euroopa Parlamendi ja nõukogu määrus (EL) 2019/631, 17. aprill 2019, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011 (uuesti sõnastatud) (EMPs kohaldatav tekst) (ELT L 111, 25.4.2019, lk 13).
DOE/EE-2675 | jaanuar 2023.
COP27: USA, Ukraine, Ireland, Aruba, Belgium, Croatia, Curaçao, Dominican Republic, Liechtenstein, Lithuania sign Global MOU, support path to 100 % new truck and bus sales by 2040 (17.11.22).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27.